નિર્ણયનગરમાં આવેલી માધવબાગ સોસાયટી પાસેની અક્ષરધામ સોસાયટીમાં વિપુલભાઇ ઓમકારપ્રસાદ અગ્નિહોત્રી રહે છે. ગત ગુરુવારથી વિપુલભાઇ અને તેમનો પરિવાર બહાર ગયો હતો. તે દરમિયાનમાં બંધ મકાનને તસ્કરોએ ટાર્ગેટ બનાવી ઘરમાં રહેલ રોકડ રૂપિયા અને ચાંદીના દાગીના વગેરે મળી કુલ રૂ.૧.૮૭ લાખની મતાની ચોરી કરી ફરાર થઇ ગયા હતા. ગઇ કાલે સવારે તેઓ ઘરે પરત ફર્યા ત્યારે તેઓના ઘરમાં ચોરીની જાણ થતાં તેઓએ વાડજ પોલીસ સ્ટેશનમાં આ અંગે ફરિયાદ નોંધાવી હતી.